text: কপোতাক্ষ এক্সপ্রেস (ট্রেন নং ৭১৫/৭১৬) খুলনা এবং রাজশাহী শহরের মাঝে চলাচলকারী একটি আন্তঃনগর ট্রেন। এটি বাংলাদেশের অন্যতম জনপ্রিয় ট্রেন।
  
  ইতিহাস
  সর্বপ্রথম ১৯৮৬ সালের ১লা মে তারিখে কপোতাক্ষ এক্সপ্রেস তার উদ্বোধনী যাত্রা শুরু করে। এরপর ১৯৮৮ সালের দিকে সাময়িকভাবে ট্রেনটি বন্ধ করা হয়। পরে ১৯৮৯ সালের শেষের দিকে ট্রেনটি আবার চালু হয়। প্রথমিকভাবে ট্রেনটি শুধু যশোর, চুয়াডাঙ্গা এবং ঈশ্বরদী স্টেশনে যাত্রাবিরতী করতো। পুনরায় চালুর পর এই ট্রেনে ভেড়ামারা, পোড়াদহ এবং আলমডাঙ্গায় যাত্রাবিরতী সংযুক্ত করা হয়। ট্রেনটি মূলত খুলনা ভিত্তিক।
  
  সময়সূচী
  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
  
  যাত্রাবিরতি 
  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
   নওয়াপাড়া
   যশোর জংশন
   মোবারকগঞ্জ
   কোটচাঁদপুর
   দর্শনা হল্ট
   চুয়াডাঙ্গা
   আলমডাঙ্গা
   পোড়াদহ জংশন
   মিরপুর
   ভেড়ামারা
   পাকশী
   ঈশ্বরদী জংশন
   আজিমনগর
  
  রোলিং স্টক
  কপোতাক্ষ এক্সপ্রেস ১১টি পিটি ইনকা কোচ যুক্ত ট্রেন। এতে ১টি এসি চেয়ার, ৮টি শোভন চেয়ার আর ২টি পাওয়ার কার আছে।
  
  দুর্ঘটনা 
  
   ২১/১১/২০২০: সন্ধ্যা ৭টা ১০ মিনিটে যশোরের মুড়লি রেলক্রসিংয়ে রাজশাহী থেকে আসা খুলনাগামী কপোতাক্ষ এক্সপ্রেসের সাথে যশোরের নওয়াপাড়া থেকে চাঁপাইনবাবগঞ্জগামী কয়লাবোঝাই একটি ট্রাকের সংঘর্ষ হয়। এতে ট্রাকের চালক নিহত এবং হেলপার আহত হন।
  
  তথ্যসূত্র
  
  বহিঃসংযোগ 
  
  বিষয়শ্রেণী:বাংলাদেশের আন্তঃনগর ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
title: কপোতাক্ষ এক্সপ্রেস